# PowerPoint om diabetes og insulin

# Opgave:

I skal arbejde med nogle selvvalgte delemner som handler om diabetes og insulin. Sørg for at komme i dybden med noget vigtigt i emnet, men sørg samtidig for at afgrænse jer. Det er ikke meningen at I skal præsentere hele stoffet! I kan også vælge at lægge hovedvægten på den ene af de to typer (type I eller II).

**Alle skal dog fortælle om kroppens produktion af insulin og om virkningen af insulin!**

Her er nogle spørgsmål, som I kan lade jer inspirere af

1. Diabetes – hvor stort er problemet? I hvilke lande?
2. Det normale stofskifte efter et måltid:
   1. Hvor produceres insulin og hvordan virker det?
   2. Hvor produceres glukagon og hvordan virker det?
   3. Hvad gør GLUT4? Hvorfor er den GLUT-transportør der sidder i bugspytkirtlens beta-celler IKKE afhængig af insulin?! (eller vælg nogle af de andre GLUT-transportører)
3. Hvad ved vi om type 1-diabetes? Årsager, indvirkning på kroppen
4. Hvad ved vi om type 2-diabetes? Årsager, indvirkning på kroppen
5. Symptomer: Hvordan påvirker diabetes kroppen, og hvorfor går det så galt?
6. Arvens betydning
7. Kostens betydning
8. Betydning af motion og sundhed

# Produktkrav:

Lav en PowerPoint

Der skal indgå både tekst og billeder.

Alle elevnavne skal også stå med tekst i PowerPointen (af hensyn til fraværsregistrering).

Opfyld de krav, der står under Opgave. Find supplerende oplysninger i e-bogen Diabetes og insulin – et undervisningsmaterile fra Novo Nordisk” (i materialer i Lectio) og på nettet.